open-index/open-wikipedia-markdown huggingface dataset:
Darya Naumova

**Darya Sergeyevna Naumova** (; 1995-yil 26-avgust, Belarusiya, Mogilyov viloyati, Potok qishlogʻi) — belaruslik ogʻir atletikachi, dastlab −75 kg vazn toifasida ishtirok etgan. 2016-yilgi Rio-de-Janeyro Olimpiadasining kumush medali sovrindori va 2020-yili Tokioda boʻlib oʻtgan olimpiya oʻyinlari ishtirokchisi. 2019- yilgi Yevropa chempioni. 2018-yilgi jahon chempionati sovrindori. Belarus Respublikasining xalqaro toifadagi sport ustasi.

## Tarjimai holi
Darya Sergeyevna Naumova 1995-yil 26-avgustda Belarusning Mogiyov viloyati, Klichevskiy tumani, Potok qishlogʻida tugʻilgan. Sloboda nomli maktabda tahsil olgan. Darya maktabning 10-sinfiga qadar yadro va disk uloqtirish bilan shugʻullangan. Keyin esa ogʻir atletikaga oʻtgan va boʻyi pastligi tufayli kattalar darajasida musobaqalashish qiyinligi murabbiylar tomonidan tushuntirilgan. Bobruysk olimpiya zaxiralari maktabini tamomlagan. Hozirda Belarus davlat universitetining yuridik fakultetida 2-mutaxassislik uchub oʻqimoqda. Bobruyskda yashaydi.

### Oilasi

* Otasi — Sergey Mixaylovich Naumov.
* Onasi — Irina Matveyevna Naumova.
** Katta opasi — Polina (1987-yilda tugʻilgan), kollejda oʻqituvchi, yoshligida ogʻir atletika bilan shugʻullangan.
** Oʻrtancha opasi — Marina (1990-yilda tugʻilgan), maktabda oʻqituvchi.

## Siyosiy qarashlari
2020-yilda Belarusdagi noroziliklar bostirilganidan keyin mamlakatning amaldagi hukumatini qoʻllab-quvvatlovchi sport arboblarining ochiq xatiga imzo chekdi.

## Faoliyati
Xalqaro maydondagi debyutini 2012-yilda yoshlar oʻrtasidagi Yevropa chempionatida −69 kg vazn toifasida amalga oshirgan. Keyinchalik 75 kg vazn toifasida ishtirok etgan.

2018-yil noyabr oyi boshida Ashxobodda boʻlib oʻtgan jahon chempionatida −81 kg vazn toifasida belaruslik sportchi umumiy 245 kilogramm ogʻirlikni koʻtarib, kumush medalni qoʻlga kiritgan. Shu bilan birga, dast koʻtarishda 137 kg., siltab koʻtarishda esa 108 kg natija bilan kichik bronza medaliga sazovor boʻldi.

2019-yilda Batumida boʻlib oʻtgan Yevropa chempionatida Darya −76 kg vazn toifasida jami 242 kg vaznni koʻtarib, chempion unvoniga sazovor boʻlgan. Dast koʻtarishda ikkinchi oʻrinni (106 kg), siltab koʻtarishda esa birinchi oʻrinni (136 kg) olgan.

## Asosiy natijalari

## Manbalar
Vitaliy Kutuzov

**Vitaliy Vladimirovich Kutuzov** (; 1980-yil, 20-mart; Pinsk, Brest viloyati) – belaruslik futbolchi. 2002-yildan 2011-yilgacha Belarus milliy terma jamoasi tarkibida ham faoliyat yuritgan. BATE tarixidagi eng yaxshi futbolchilardan biri.

## Tarjimayi holi
Pinskdagi 3-oʻsmirlar sport maktabi tarbiyalanuvchisi. Birinchi murabbiyi – Aleksandr Shevelyanchik. 1998-yilda, 18 yoshida u BATE futbol maktabini bitirgan. Futbolchining debyut mavsumida jamoa bosh murabbiy Yuriy Puntus asosan Kutuzovni oʻrinbosarlar tarkibida maydonga tushirgan. „Molodechno“ ga qarshi (2:1) birinchi uchrashuvida u tanaffusdan soʻng Vadim Skripchenko oʻrniga maydonga tushdi va yakunda Yuriy Tixomirovga penalti ishlab berdi. Penaltidan kiritilgan gol yagonaligini saqlab qoldi. Debyut yilida Kutuzov 27 oʻyindan 2 tasida maydonga tushdi. Beshta golga mualliflik va toʻqqizta golga hammualliflik qildi.

Keyingi yili Kutuzov 28 oʻyinda 19 ta gol urib, jamoaning eng yaxshi toʻpurariga aylandi. „Naftan“ klubiga qarshi oʻyinda (7:1) xet-trik qayd etdi. Oʻsha mavsumdagi toʻpurarlar roʻyxatida 22ta gol bilan „Slaviya“ futbolchisi Valeriy Stripeykisdan keyin 2-oʻrinni egalladi. BATE mamlakat chempionligini qoʻlga kiritdi.

2000-yil 21-iyunda Kutuzov BATE tarixida oliy liga oʻyinida poker qayd etgan ilk futbolchiga aylandi („Naftan“ klubiga qarshi bahsda 8:0 hisobida qayd etildi). 2001-yilgi mavsumda u oʻzining ikkinchi pokerini Minskning „Torpedo-MAZ“ klubiga qarshi (5:2) bahsda qayd etgan. Chempionatning 18 ta uchrashuvida 14 ta gol urgan. Yevropa ligasida Tbilisining „Dinamo“ jamoasiga toʻp kiritdi. Keyingi turda klub oʻz uyida „Milan“ni qabul qildi va tanaffus vaqtida klublar rahbariyati Kutuzovning transferi boʻyicha kelishib olishdi.

2012-yilda kelishilgan oʻyinlarda qatnashgani uchun uch yilga futboldan diskvalifikatsiya qilingan. Bu esa faoliyatini yakunlashiga sabab boʻlgan.

Katta futbolni tark etgach, xobbi sifatida xokkey bilan shugʻullana boshlagan. Monza klubi safida darvozabon pozitsiyasida harakat qilgan.

2017-yilda B toifadagi murabbiylik litsenziyasini olgan.
## Manbalar
Borisov Arena

**Borisov Arenas** (Belarus: Barisaoʻ-Arena, *[[Borisov|Barysaw]]-Arena*; ruscha: Borisov-Arena) — Belarusning Borisov shahrida joylashgan futbol stadioni. FC BATE Borisov va Belarus milliy futbol terma jamoasining uy stadionidir. Stadion 13.126 nafar futbol ishqibozini oʻz bagʻriga sigʻdira oladi.

## Tarixi
2008-yilda BATE FK UEFA Chempionlar ligasining guruh bosqichiga chiqqan birinchi Belarus klubi boʻldi. Klubning Borisovdagi stadioni guruh bosqichi oʻyinlarini oʻtkazish boʻyicha UEFA talablariga javob bera olmadisdi. Shu bois BATE oʻz raqiblarini „Dinamo Minsk“ stadionida qabul qilishga majbur boʻlgan. Keyingi yil borisovliklar UEFA Yevropa ligasining guruh bosqichiga yoʻllanma olishdi. Klub bosh direktori Anatoliy Kapskiy UEFA talablariga javob beradigan 12-15 ming sigʻimga ega yangi stadion qurish rejasi haqida maʼlum qildi.

Stadionni loyihalashtirish ishlari Sloveniyaning „Ofis arhitekti“ nomli kompaniyasiga topshirilgan. Namuna sifatida Maribordagi „Ljudski vrt“ stadioni olingan. Loyihalashtirish ishlari 2010-yilning yozida oʻz yakuniga yetgan. Shuningdek, asosiy loyihaga qoʻshimcha ravishda taxminan 3000 m2 savdo kompleksi ajratilgan. Keyinchalik loyihaga baʼzi oʻzgartirishlar kiritilgan. Borisov Arenaning qurilish jarayoni 2010-yilning 12-noyabr kuni rasman boshlangan.

Borisov Arenadagi birinchi rasmiy oʻyin 2014-yil 3-may kuni oʻtkazilgan. Ochilish bahsi 2013—2014-yilgi Belarus kubogining final oʻyiniga toʻgʻri kelgan. Final „Neman Grodno“ va „Shakhtyor Soligorsk“ klublari oʻrtasida boʻlib oʻtgan soligorskliklar 1-0 hisobida gʻalaba qozonib, kubokni qoʻlga kiritishgan. Ukrainalik yarim himoyachi Artem Starhorodskiy Borisov arena tarixidagi ilk gol muallifiga aylangan.

## Belarus terma jamoasi ishtirokidagi oʻyinlar
Belarus milliy futbol jamoasi 2014-yil 4-sentyabr kuni Borisov Arenada oʻzining ilk oʻyinini oʻtkazgan. Oʻrtoqlik oʻyinida Tojikiston terma jamoasini 6-1 hisobida magʻlub etgan. Birinchi rasmiy uchrashuv 2014-yilning 9-oktyabr kuni oʻtkazilgan. Yevro — 2016 saralashi doirasida Belarus termasi 10.512 tomoshabin koʻz oʻngida Ukrainaga 0-2 hisobida magʻlub boʻlgan.

### Oʻyinlar roʻyxati

## Galereya

Fayl:Borisov-Arena_Stands3.jpg|alt=Detail of the stadiumʼs main stand|Stadionning yon tarafdan koʻrinishi
Fayl:Borosiv-Arena_15-05-2014_BATE-Dinamo.jpg|alt=BATE Borisov playing FC Dinamo Minsk on May 5, 2014|2014-yil, 5-may. BATE  — Dinamo minsk bahsi
Fayl:Вікісустрэча_на_футболе_Беларусь_—_Украіна_(2014)_008.jpg|alt=Belarus playing Ukraine at the Borisov Arena on October 9, 2014|Belarus terma jamoasining Ukrainaga qarshi bahsi
Fayl:Вікісустрэча_на_футболе_Беларусь_—_Украіна_(2014)_004.jpg|alt=External view of the stadium (October 2014)|Stadionning tashqi koʻrinishi (2014-yil oktyabr) 


## Yana qarang
* Belarusdagi futbol stadionlari roʻyxati

## Manbalar
Sherif Arena

**Sherif Arena** () „Sherif Tiraspol“ futbol jamoasining uy arenasi, Moldovaning boʻlingan mintaqasi — Dnestryani poytaxti Tiraspolda joylashgan. U mahalliy Sherif korporatsiyasiga tegishli. Stadion sigʻimi 12 746 kishini tashkil etadi.

Stadion 40 gektardan ortiq maydonni egallaydi va asosiy maydon va boshqa beshta qoʻshimcha maydon, mashgʻulot maydonlari, qishda foydalanish uchun yopiq yopiq arena, shuningdek, bolalar uchun futbol maktabi va „*Sherif*“ futbolchilari uchun turar joydan iborat.

2022-yil iyun oyida UEFA Rossiyaning 2022-yilgi Ukrainaga bostirib kirishining bevosita natijasi sifatida Dnestryanida hech qanday Yevropa oʻyinlarini oʻtkazishga ruxsat bermaslikni buyurdi. Sherif 2022-23 UEFA Yevropa Ligasi va 2022-23 UEFA Yevropa Konferensiya Ligasidagi barcha uy uchrashuvlarini Kishinyovdagi Zimbru stadionida oʻtkazgan.

## Yana qarang

* Malaya Sportivnaya Arena
* Sherif (kompaniya)

## Manbalar

## Havolalar

* Stadionning rasmiy sayti (rus, ingliz, rumin tillarida)
Adamov (České Budějovice)

**Adamov** — Chexiya Respublikasi Janubiy Chexiya viloyatining České Budějovice tumanida joylashgan qishloq. Uning 1000 ga yaqin aholisi bor.

## Joylashuvi
Adamov taxminan 5 km České Budějovice shahridan sharqda Třeboň havzasida joylashgan. Eng yuqori nuqtasi-  dengiz sathidan yuqorida joylashgan.

## Demografiyasi

## Taniqli odamlar

* Jan W. Speerger (1896-1950), aktyor va kinorejissyor

## Manbalar

*
PSA Phuentsholing stadioni

**PSA Phuentsholing stadioni**, shuningdek, **Phuentsholing futbol maydonchasi** sifatida ham tanilgan. Butanning Phuntsholing shahrida joylashgan 5000 sigʻimli futbol stadioni. Butan Olimpiya qoʻmitasi 2016-yilda stadionga bir nechta qoʻshimchalar kiritishni oʻz ichiga olgan yirik sport maydonchasini qurish loyihasini boshlangan. 2011-yilning yozida omma uchun ochilgan maydon avval mahalliy futbolchilar tomonidan guruch transplantatsiyasi uchun tayyorlangan.

Bu Phuntsholingdagi yagona dam olish maskani. Misol uchun, har yili oʻtkaziladigan idoralararo futbol turnirining boshlanishi faqat PSA futbol maydonining foydalanishga tayyorligiga bogʻliq..

Stadionda shuningdek Butan monarxi Jigme Khesar Namgyel Wangchuck sharafiga tadbir boʻlib oʻtishi tayyorgarlik maydon sifatida foydalaniladi.

## Tuproq
2011-yilgi Butan musson turnirida yomgʻirdan qatʼiy nazar, koʻproq oʻyinlar oʻynalgan. Natijada maydondagi oʻt ildizlari koʻchib ketgan va taqir dalaga aylangan. Bunday holatlar musson mavsumida muammo edi.

Qumli maydonchasining oʻrnini bosish uchun sunʼiy chim qurilgan va buning uchun 16,5 million Butan ngultrumi sarflangan.

## Oʻzgarishlar

; 2009-2010

PSA futbol maydonini qayta qurish 2009-yilda 5000 kishiga moʻljallangan uch tomonlama sektordan iborat stadion qurilishi bilan boshlangan. Loyihani amalga oshirish uchun Osiyo taraqqiyot banki tomonidan katta miqdorda Butan Ngultrum 9,8 million ajratilgan.
; 2017-yil

V shaklidagi drenaj qurilib, yoʻlakka esa toshlari yotqizilgan. Savdo ishtirokchilariga berilgan koʻrsatmalarga muvofiq, pudratchilarga taxminan 90,428 Butan ngultrum toʻlangan.

## Manbalar
22-may stadioni

**22-May stadioni** — Yamanning Aden shahridagi koʻp maqsadli stadion hisoblanadi. Stadionda asosan futbol oʻyinlari uchun foydalaniladi va Al-Tilol jamoasining uy stadioni sifatida xizmat qiladi. Arenadan shuningdek boks sporti oʻyinlari uchun ham foydalanilgan. Stadion 2015-yilda Yamandagi fuqarolar urushi paytida vayron qilingan.

## Manbalar

## Havolalar

* Jahon stadionlari — Yaman
Serbiyadagi futbol stadionlari roʻyxati

Quyida **[[Serbiya|Serbiyadagi]] [[futbol]] stadionlarining sigʻimiga qarab roʻyxati** keltirilgan. Roʻyxatda keltirilgan sigʻimlar, maxsus oʻtirish imkoniyatiga ega oʻrindiq sigʻimlaridir, yaʼni stadionlar oʻtirmaydigan va tik turgan xolatda tribunalarda sigʻdira oladigan potentsial tomoshabinlar soni koʻrsatilmagan. Minimal sigʻimi 2000 muhlisni oʻz bagʻriga sigʻdira oladigan stadionlar koʻrsatilgan.

Yugoslaviya tomonidan tashkil etilgan 1976-yilgi futbol boʻyicha Yevropa chempionati roʻyxatdagi bitta stadionda boʻlib oʻtdi: Belgraddagi „Srvena Zvezda“ va Zagrebdagi Xorvatiyaning Maksimir bilan birgalikda. Ushbu chempionatning finali „Srvena Zvezda“ stadionida boʻlib oʻtgan.

## Hozirgi stadionlar

**Qalin**: Serbiya Superligasida ishtirok etayotgan jamoalar

### 15 000 dan ortiq sigʻimiga ega stadionlar

### 15 000 dan kam sigʻim

### 5000 dan kam sigʻimga ega stadionlar

## Qurilayotgan stadionlar

## Taklif etilayotgan stadionlar

## Yana qarang

* Serbiyada futbol
* Imkoniyatlari boʻyicha Yevropa stadionlari roʻyxati
* Yevropadagi stadionlar roʻyxati
* Futbol stadionlarining sigʻimlari boʻyicha roʻyxati
* Mamlakatlar boʻyicha futbol stadionlari roʻyxati
* Imkoniyatlari boʻyicha sport maydonchalari roʻyxati
* Stadionlarning sigʻimlari boʻyicha roʻyxati
* Stadionlar roʻyxati

## Manbalar
Fors tili saboqlari (film)

**Fors tili saboqlari** (ruscha: *Уроки Фарси*; inglizcha: *Persian Lessons*) — Vadim Perelman tomonidan suratga olingan va 2020-yilda ekran yuzini koʻrgan, Rossiya, Germaniya va Belorussiya hamkorligida suratga olingan harbiy drama filmi.

## Syujeti
Film voqealari 2-jahon urushi davrida sodir boʻladi. Konslagerga tushib qolgan asosiy qahramon, belgiyalik yahudiy, omon qolish maqsadida oʻzini fors ekanligiga ishontiradi. Oʻzi tomonidan oʻylab topilgan tilni fors tili sifatida koʻrsatib nemis ofitserini ushbu tilga oʻrgatishni boshlaydi.

## Rollarda

* Nahuel Pérez Biscayart — *Jil Kremye*
* Lars Eidinger — *[[gauptshturmfyurer]] Klaus Kox*
* Jonas Nay — *[[rottenfyurer]] Maks Bayer*
* David Schütter — *Paul*
* Alexander Beyer — *[[komendant]]*
* Andreas Hofer — *komendant yordamchisi*
* Leonie Benesch — *Elza Shtrumpf, xelferin*
* Luisa Seline Gaffron — *Yana Krauze, xelferin*
* Niko Erentayt — *[[obershturmfyurer]] Krupp*

## Yaratilish tarixi
Film Rossiyaning *[[Hype Film]],* Germaniyaning *[[LM Media]]* va *[[Two Films]],* Belarussiyaning *[[Belarusfilm]]* kompaniyalari bilan birgalikda yaratilgan. Suratga olish jarayonlari 2013-yilda boshlangan va dastlab filmga Timur Bekmanbetov rejissyorlik qilishi kerak edi, lekin keyinchalik filmni suratga olishda rejissyorlik Vadim Perelmanga nasib qilgan. Ssenariy Ilya Sofin tomonidan Wolfgang Kohlhaasening „Kapo uchun fors tili“ hikoyasi asosida yozilgan. Suratga olish jarayonlari Belarussiya hududida amalga oshirilgan (shuningdek Bobruysk qalʼasida).

Film premyerasi 2020-yil Berlin kinofestivalida amalga oshirilgan. Tanqidchilar ushbu kartinada Xolokost janridagi filmlar rivojidagi oʻziga xos yangi yondashuvni koʻrishgan. Film Yevropa kinoakademiyasi mukofotiga nomzod sifatida eʼlon qilingan. Ushbu filmni Belarussiya nomidan Oskar mukofotiga nomzod sifatida koʻrsatishgan, lekin keyinchalik film ustida ishlagan jamoaning koʻpchilik qismi ushbu davlat bilan aloqasi yoʻqligi sababli filmni diskvalifikatsiya qilishgan.

Ushbu film 2021-yil 9-aprel kuni prokatga chiqarilgan. Yil davomida u chet el prokatidagi eng kassabop rus filmga aylangan.

## Manbalar

## Havolalar

* Petrik G. „Fors tili saboqlari“ yoki Xolokost haqida// Snob (2021-yil 8-aprel)
* Strelchuk A. Vadim Perelmanning „Fors tili saboqlari“ filmiga sharh// InterMedia (2020-yil 24-fevral)
* Dolin A. „Fors tili saboqlari“ — Xolokost haqidagi dahshatli hikoya// Meduza (2021-yil 8-aprel)
Tojikiston milliy futzal terma jamoasi

**Tojikiston futzal terma jamoasi** (; ) xalqaro futzal musobaqalarida Tojikistonni himoya qiladi va Tojikistonda futzal boʻyicha boshqaruv organi boʻlgan Tojikiston Futbol Federatsiyasi tomonidan nazorat qilinadi.

## Turnirlar

### FIFA Futzal Jahon chempionati

### AFC Futzal Osiyo Kubogi

### Yopiq inshootlardagi va jang sanʼatlari boʻyicha Osiyo oʻyinlarida futzal

## Oʻyinchilar

### Hozirgi tarkib
Futzal boʻyicha 2023-yilgi arab kubogi uchun terma jamoaga quyidagi futbolchilar chaqirildi.

### Oldingi tarkiblar
 

; AFC Futsal Championship
* 2018 AFC Futsal Championship squads

## Yana qarang

* Tojikiston milliy futbol terma jamoasi
* 17 yoshgacha boʻlgan futbol boʻyicha Tojikiston terma jamoasi
* 20 yoshgacha boʻlgan futbol boʻyicha Tojikiston terma jamoasi
* 23 yoshgacha boʻlgan futbol boʻyicha Tojikiston terma jamoasi
* Tojikiston futzal ligasi

## Manbalar

## Havolalar

* Deyan Jedovich Tojikiston milliy terma jamoasiga yangi bosh murabbiy etib tayinlandi
Yekaterina Laskaridou

**Yekaterina Laskaridou** () — Gretsiyada bolalar bogʻchasi tizimini yaratgan va qizlar maktablarida jismoniy mashqlarni joriy etgan yunon feminist va oʻqituvchisi.

## Biografiyasi
Laskaridouning, qizlik familyasi Kristomannos, 1842-yilda Vena shahrida Sharqiy Makedoniya yunonlarining Meleniko shahridan (hozir Bolgariyada) Konstantinos A. Kristomannos va Mariya Kazazi oilasida tugʻilgan. 1842-yildan 1855-yilgacha Vena akademiyasida oʻqituvchilar tayyorlash uchun oʻqigan. 1858-yilda bursalik badavlat savdogar Laskaris Laskaridesga uylangan. Ular asosan Afinada yashagan va 1864-yilda Laskaridou bu yerda yunon qizlar maktabiga asos solgan. 1865-yildan 1867-yilgacha Laskaridou Jon va Meri Xill memorial maktabida avval oʻqituvchi boʻlib, keyinchalik maktab direktori boʻlib ishlagan. 1867-yilda Kalliopi Kehadzi bilan Ellin qizlar maktabini tashkil etgan va u yerda 1887-yilgacha (nafaqaga chiqqunga qadar) faolityat yuritgan. 1878 va 1879-yillarda Laskaridou Germaniyada baronessa Berta von Mahrenholtz-Bulovin bilan birga tahsil olgan. U yerda Froebel usulini oʻrganib chiqqan, oʻzi bilan Gretsiyaga olib kelib, maktabgacha taʼlim va tarbiyachilarni tayyorlash faoliyatiga kiritgan. „Hellenikon Parthenagogion“ ni Froebel usulining markaziga aylantirishga harakat qilgan. Laskaridou Gretsiya xotin-qizlar ittifoqining taʼlim boʻlimi prezidenti boʻlgan va gimnastika assotsiatsiyasi bilan maktablarga birinchi gimnastika darslarini tashkil qilish uchun ish olib borgan.

Yunon-turk urushi avjida (1897-yilda) Laskaridou Afina va Pirey shahar teatrlarida kambagʻallar uchun oʻquv seminarlarini tashkil qilgan. Keyinchalik bu yerda ham kambagʻallar uchun bolalar bogʻchalari va gimnaziyalar ochgan. 1906-yilda yetarli miqdorda oʻqituvchilar tayyorlash uchun kechki maktablar ochilgan. Nihoyat, 1912-yilda Laskaridou bolalar oʻqituvchilarini tayyorlash uchun Milliy bolalar bogʻchasini va Afina Oliy qizlar maktabini tashkil etgan  .

Uchta qizi: 1876-yilda tugʻilgan taniqli rassom Sofiya Laskaridou, Melpomene va 1882-yilda tugʻilgan Eirini Laskaridou. Eirini Kalliteyada Koʻrlar uyiga asos solgan va Gretsiyaga Braille usulini joriy qilgan.

Xizmatlari uchun Laskaridou Najotkor ordenining kumush xochi bilan taqdirlangan.

1916-yilda Afinada avtohalokatda vafot etgan.

## Manbalar
Chinor tagidagi duel

„**Chinor tagidagi duel**“ (Shuningdek, „*Chinor ostidagi duel*“, , )
 — 1979-yil rejissor Melis Abzalov tomonidan suratga olingan oʻzbek sovet filmi. Filmning ssenariy muallifi Rixsivoy Muhammadjonovdir. Film voqealari asosan Jizzax viloyatining Forish tumanida kechgan.

## Tarixi
1971-yil Melis Abzalov Moskva shahridan mashhur Georgiy Daneliya kursida saboq olib qaytgach, bir necha yildan keyin kino olamidagi ilk mustaqil ishi sanalgan „Chinor ostidagi duel“ filmini suratga olish ishlarini boshlab yuboradi. Nortoy roli uchun eʼlon qilingan kastingda oʻsha davr uchun mashhur boʻlgan Behzod Hamroyev, Xamza Umarovning oʻgʻli Shuhrat Umarov qatnashgan. Georgiy Daneliya maslahati bilan Nortoy roli uchun Rashid Malikov nomzodi tanlangan.

## Mavzusi
Universitetga oʻqishga kirishga boʻlgan urinishlari muvaffaqiyatsizlik bilan tugagach, yosh yigitcha — Nortoy, Toshkent shahridan oʻzi tugʻilib oʻsgan qishloqqa qaytib, ota kasbi boʻlgan choʻponlik bilan mashgʻul boʻladi. Nortoy soʻqqabosh otasini uylantirishga koʻndirmoqchi boʻlib, qishloq xamshirasini otasi xasta boʻlib qolgani haqidagi yolgʻon bilan uyga chaqiradi. U, shuningdek, butun javobgarlikni oʻz zimmasiga olib, sevgan qizi Oʻgʻiloyning uyiga sovchilikga boradi. Uning ezgu maqsad yoʻlida qilgan harakatlari turli koʻngilsizliklarga sabab boʻladi.

Nortoy otasiga qilingan haqoratlar ortidan qishloq raisini duelga chaqiradi. Yosh yigit vaqt oʻtishi bilan oʻz ishiga mehr qoʻya borishi sababli oʻqish haqida oʻylashni deyarli toʻxtatadi. Ammo uning otasi, keksa choʻpon, sobiq front askari, oʻgʻlini bilim olish zarurligiga ishontiradi. Keyingi yil Nortoy sevgan qizi Oʻgʻiloy bilan oʻqish maqsadida Toshkentga boradi. Nortoy film avvalida va soʻnggida Alisher Navoiy teatri yonida dastlab yakka oʻzi, keyin Oʻgʻiloy bilan favvora ichida suratga tushgan. Oʻsha jarayon mobaynida aytilgan: „Taniyman, Parijdan bular“ jumlasi ancha mashur.

## Dublyaji
Film „Lenfilm“ kinostudiyasida dublyaj qilingan.
## Rollarda
Filmda Rashid Malikov, Jalol Yusupov, Hamza Umarov, Obidjon Yunusov, Firuza Arifxonova, Asanqul Quttubaev, Manzura Rahimxoʻjaeva, Abror Tursunov, Husan Sharipov, Oʻktam Luqmonova kabi aktyor va aktrisalar oʻrin egallagan.

## Manbalar
Pipe Dreams

„**Pipe Dreams: Water and Empire in Central Asia's Aral Sea Basin**“ () — amerikalik tarixchi Maya K. Peterson qalamiga mansub kitob. Ilk bor 2019-yil Kembrij universiteti nashriyotida chop etilgan. Kitobda Markaziy Osiyoda Rossiya imperiyasi hamda Sovet Ittifoqi davrida amalga oshirilgan va taklif qilingan yirik suv loyihalari haqida soʻz boradi. Kitob tanqidchilar olqishiga sazovor boʻldi va Markaziy Osiyo ekologik tarixi boʻyicha muhim asar oʻlaroq baholandi.

Kitob Peterson Garvard universitetida yozgan PhD dissertatsiyasiga tayanadi. Kitob muallifning Rossiya, AQSh hamda Markaziy Osiyo mamlakatlaridagi arxivlarda olib borgan tadqiqotlari mahsulidir. „Pipe Dreams“ Peterson 2021-yil kutilmaganda vafot etishidan oldin yozgan yagona kitobidir.

## Boʻlimlari
Kitobda Markaziy Osiyoda irrigatsiya loyihalarining tarixiy rivojlanishi xronologik tartibda koʻrib chiqiladi. Birinchi bobda chor tuzumi Turkistonni bosib olganidan keyingi yillardagi irrigatsiya rejalari muhokama qilinadi. Ayni boʻlimda Markaziy Osiyoda suvdan foydalanish odatlari haqida ham qisqacha soʻz yuritiladi. Ikkinchi bobda XIX asr oxiridagi hodisalar hamda Nikolay Konstantinovich kabi eʼtiborga molik shaxslar va ularning Markaziy Osiyodagi sugʻorish loyihalari haqida hikoya qilinadi. Uchinchi bob chor Rossiyasi Birinchi jahon urushidan oldin sugʻorish imkoniyatlarini kengaytirish uchun olib borgan kurashlarga bagʻishlangan. Toʻrtinchi bobda Yettisuvdagi Chuy daryosi loyihasi va 1916-yilgi Oʻrta Osiyo qoʻzgʻoloni haqida soʻz boradi. Beshinchi bobda bolsheviklarning urushdan keyingi davrdagi irrigatsiya tashabbuslari koʻrib chiqiladi. Oltinchi bobda XX asrning 30-yillarida amalga oshirilgan sovetlarning besh yillik rejalari va yirik irrigatsiya loyihalari, jumladan, Vaxsh daryosidagi irrigatsiya loyihasi va Katta Fargʻona kanali haqida soʻz boradi. Nihoyat, epilog ushbu tarixiy voqealarni Orol dengizi inqirozi bilan bogʻlaydi.

## Kutib olinishi
„Pipe Dreams“ taqrizchilar tomonidan yuqori baholandi. Xususan, Petersonning bir necha mamlakatda joylashgan arxivlarda izlanish olib borib, mukammal asar yozgani olqishlandi. Indiana universiteti professori Marianne Kamp asarni „hayratlanarli darajada tez surʼatli, koʻp qirrali hamda xush koʻrib oʻqishga loyiq“ deya tasvirladi. Merilend universiteti professori Sarah Cameron esa „Umuman olganda, kitob Rossiya va Sovet Ittifoqining atrof-muhit tarixiga yirik qoʻshimcha“ boʻlganini xulosa qildi. Dublin universitet kollejii xodimi Jeniffer Keating oʻzining „On Arid Ground“ kitobida asarni „mukammal monografiya“ deya baholadi.

## Manbalar

## Havolalar
* „Pipe Dreams“ Kembridj universiteti nashriyoti saytida
Brazzers

**Brazzers** (/ ˈ b r æ z ər z /, kompaniya nomi: MG Premium Ltd.) — Kanadaning Monreal, Kvebek shahrida tashkil qilingan pornografik videolar ishlab chiqaruvchi kompaniya. Xozirda kompaniya ofisi aynan shu shaharda joylashgan. Kompaniya shiori „World’s Best HD Porn Site!“. Saytda 2020-yil dekabr xolatiga koʻra 10 036 ta video mavjud boʻlib, ular 33 ta turli xil saytlar tomonidan yuklangan. 2022-yil dekabr oyi holatiga saytlar tarmogʻida 2340 ta porno yulduz (pornoaktrisa va pornoaktyor) lar mavjud bo'lgan.

## Tarixi
Kompaniya 2005-yilda Monreal investorlari guruhi tomonidan Brazzers Mansef korporativ nomi ostida tashkil etilgan va pornografik saytlarning katta guruhiga kirgan. 2010-yilda Mansef kompaniyani Fabian Tilmanga sotdi va kompaniya nomi Manwin Inc. nomiga oʻzgartirildi. 2012-yil dekabr oyida Thylmann soliq toʻlashdan boʻyin tovlaganlikda gumonlanib Belgiyadan Germaniyaga ekstraditsiya qilindi. 2013-yil oktyabr oyida Thylmann Manwinning aktivlarini, jumladan Brazzers kompaniyasini MindGeek ichki boshqaruv guruhiga sotgan. 2014-yilda Brazzers oʻzining 10 yilligini Nyu-Yorkdagi Times Squareda bilboard yordamida nishonlagan. 2016-yil sentyabr oyida Vigilante Brazzers veb-saytining ma’lumotlar bazasi buzilganligi haqida xabar bergan, bu sayt 2013-yil aprel oyida buzib kirilganidan keyin deyarli 1 million foydalanuvchiga ta’sir qilgan..

## Logotipi
Brazzers logotipi bir necha marta oʻzgargan, ammo sariq va qora ranglar saqlanib qolgan va brending uchun qoʻshaloq z harflariga urgʻu berilgan.
## Reytingi
2021-yil iyul holatiga koʻra, Brazzers.com saytida Alexa trafik reytingida 3,576 chi oʻrinda turgan.

## Manbalar

## Havolalar
*  Rasmiy veb sayti
Minsk-Arena

**Minsk Arena** (, toʻliq nomi — , ) — Belarus poytaxti Minsk shahridagi sport-koʻngilochar majmuasi. Majmua toʻrtta obyektdan iborat: koʻp funksiyali sport va koʻngilochar arena ( oʻrinli), konkida uchish stadioni (3000 oʻrinli), velodrom (2000 oʻrinli) va ochiq koʻp qavatli avtoturargoh (1080 toʻxtash joyi).

2009—2010-yilgi mavsumdan boshlab Kontinental xokkey ligasida qatnashadigan Dinamo xokkey klubi (Minsk) uchun uy maydoni hisoblanadi.

## Tarixi
„Minsk Arena“ Belarus Prezidentining 2005-yil oxirida qabul qilingan „koʻp tarmoqli sport majmuasini qurish toʻgʻrisida“gi farmoniga binoan qurilgan. Qurilish ishlari 2006-yilning bahorida boshlangan. Majmua „Belproekt“ kompaniyasi tomonidan loyihalashtirilgan. Asosiy pudratchi esa „Minskpromstroy“ kompaniyasi edi. Qurilish ishlarini Belarus Respublikasining sobiq sport va turizm vaziri va Belarus prezidentining yordamchisi — Nikolay Ananyev nazorat qilgan.

Dastlab, 2008-yil 30-dekabrda velodrom foydalanishga topshirildi. 2009-yil iyul oyida ushbu velodrom velosport boʻyicha Yevropa chempionatiga mezbonlik qildi. 2009-yil 2 dekabrda konkida uchish stadioni muzida ilk mashgʻulot boʻlib oʻtdi. Minsk-Arenadagi birinchi xokkey oʻyini 2009-yil 26 dekabrda boʻlib oʻtgan. Bu oʻyinda „Minsk“ sport maktabi va „Yunost“ xokkey maktabining yoshlar jamoalari oʻzaro kuch sinashishdi. Minsk-Arena tarixidagi ilk gol Minsk sport maktabi jumoasi hujumchisi Pavel Pechur tomonidan raqiblari darvozasiga kiritildi. Birinchi rasmiy oʻyin 2010-yil 14-yanvarda boʻlib oʻtdi. Unda KXL doirasida „Dinamo Minsk“Magnitogorskning „Metallurg“ klubini qabul qildi.

Minsk Arenaning tantanali ochilish marosimi 2010-yil 30-yanvarda doirasida boʻlib oʻtdi. Oʻsha paytda mazkur arena kattaligi boʻyicha KXL jamoalari maydonlari orasida birinchi, Yevropadagi xokkey arenalari orasida toʻrtinchi oʻrinda edi.

2014-yil mayda Minsk Arena xokkey boʻyicha jahon chempionati oʻyinlariga mezbonlik qilgan ikkita maydondan biriga aylandi.

2016-yilning yanvar oyidan boshlab Minsk Arenada „Starladder i-League Season 13“ kibersport musobaqasi oʻtkazilib kelinmoqda.

2018-yil 25-noyabr kuni „Junior Eurovision Song Contest 2018“ nomli xalqaro qoʻshiq tanlovi boʻlib oʻtgan.

## Manbalar

## Havolalar
Saudiya Arabistoni milliy futzal terma jamoasi

**Saudiya Arabistoni milliy futzal terma jamoasi** Saudiya Arabistoni futbol federatsiyasi tomonidan nazorat qilinadi va xalqaro futzal musobaqalarida Saudiya Arabistoni nomini himoya qiladi.

## Turnirlardagi ishtirok
Saudiya Arabistoni 1989-yilda Niderlandiyada boʻlib oʻtgan futzal boʻyicha birinchi jahon chempionatida ishtirok etish uchun FIFA tomonidan taklif qilingan. Ispaniya, boʻlajak jahon chempioni Braziliya va Vengriya bilan bir guruhda ishtirok etgan va uchta magʻlubiyatdan soʻng, dastlabki bosqichni turnir jadvalidagi soʻnggi oʻrinda yakunladi. Saudiya Arabistoni futzal termasining navbatdagi xalqaro ishtiroki 2007-yilda, Makaodagi Yopiq inshootlardagi Osiyo oʻyinlarida ishtirok etgan. Oʻshan davrdadan beri terma jamoa xalqaro maydonda koʻrinmay qoldi. 2009-yilda terma jamoa 2010-yilgi Osiyo chempionati saralash bosqichi uchu roʻyhatga olingan, biroq qur’adan soʻng musoboqada ishtirok etmasligi aytilgan.

## Natijalar

### 2022

### 2023

## Turnirlar

### [[FIFA Futzal Jahon chempionati]]

### [[AFC Futzal Osiyo Kubogi]]

### Yopiq inshootlardagi va jang sanʼatlari boʻyicha Osiyo oʻyinlari

### Futzal boʻyicha Arab chempionati

### Futzal boʻyicha GCC kubogi

### Futzal boʻyicha WAFF chempionati
WAFF futzal chempionati 2022

Falastin 1-2 Saudiya Arabistoni

Saudiya Arabistoni 4-5 Quvayt

Saudiya Arabistoni 3-2 Iroq

Saudiya Arabistoni 4-3 Ummon

Saudiya Arabistoni 3-5 Quvayt

### 2022 GCC oʻyinlari
Bahrayn 1-3 Saudiya Arabistoni

Saudiya Arabistoni 2-3 Quvayt

BAA 5-2 Saudiya Arabistoni

Saudiya Arabistoni 3:0 Ummon

## Manbalar

## Havolalar

* Saudiya Arabistoni FA rasmiy sayti
Iroq milliy futzal terma jamoasi

Futzal boʻyicha Iroq terma jamoasi xalqaro futzal musobaqalarida Iroqni himoya qiladi va Iroq futbol Assotsiatsiyasining futzal komissiyasi tomonidan nazorat qilinadi. Bu Osiyodagi oʻsib borayotgan jamoalardan biri. 2023-yil oktyabr oyi halatiga koʻra Iroq futzal Jahon reytingida 43 oʻrinni egallagan..Iroq futzal boʻyicha oʻn bitta AFC Futzal Osiyo Kubogida qatnashgan. Uning eng yaxshi natijasi 2018-yilda toʻrtinchi oʻrin edi. Iroq VAFF futzal chempionatining uchta mavsumida ham ishtirok etgan. Iroq futzal boʻyicha Arab Kubogining 2022-yilgi musoboqasida ikkinchi oʻrinni egallagan.

## Tarix
2022-yil 28-iyun kuni Iroq futzal boʻyicha 2022-yilgi Arab kubogida Marokashga qarshi oʻyinda magʻlub boʻlgan.

## Jamoa tasviri

### Uy stadioni
Iroq uy oʻyinlarini 3000 tomoshabinga moʻljallangan Bagʻdod gimnaziyasida oʻtkazadi. Majmua shveytsariyalik arxitektor Charlz-Eduard Janneret tomonidan ishlab chiqilgan boʻlib, odatda Le Korbyuzye nomi bilan tanilgan.

## Soʻnggi natijalar va oʻyinlar

### Oldingi oʻyinlar

## Murabbiylar shtabi
*2022-yil 21-iyun holatiga* 

## Oʻyinchilar

### Hozirgi tarkib
Joriy futzalchilar AFC Futzal Osiyo Kubogi 2022 chaqirilgan.

### Oldingi tarkiblar
 
; AFC Futsal Championship
* 2018 AFC Futsal Championship squads

## Turnir natijalari

### FIFA Futzal Jahon chempionati

### Futzal boʻyicha Osiyo kubogi

### Yopiq inshootlardagi va jang sanʼatlari boʻyicha Osiyo oʻyinlarida futzal

### Futzal boʻyicha WAFF chempionati

### Futzal boʻyicha Arab chempionati

## Yana qarang

* Iroq milliy futbol terma jamoasi
* Iroq milliy plyaj futboli jamoasi

## Manbalar

## Havolalar

* Rasmiy veb-sayt
Odamning qini

**<big>Tashqi koʻrinishi</big>**

**Qin** ( — qin, gʻilof ) — ayolning toq ichki jinsiy aʼzosi, kichik chanoq boʻshligʻida joylashgan mushak-elastik naysimon aʼzo. Tanadan hayz va vaginal suyuqliklarni chiqarib tashlash funksiyasini bajaradi shuningdek, qinning vazifasi jinsiy aloqa qilish va tugʻriq jarayonida qatnash hisoblanadi.

Qinning oldingi devorining yuqori qismi siydik qopi tubiga tegib tursa, pastki qismi ayollar siydik chiqarish nayining devoriga birikib ketgan. Orqa devorining yuqori qismi qorinparda bilan qoplansa, pastki qismi toʻgʻri ichakning oldingi devoriga tegib turadi. Bokira qizlarda bu teshik odatda qizlik pardasi bilan yopiladi. Bachadonga nisbatan qin old tomondan ochilgan burchak hosil qiladi. Qinning old va orqa devorlari oʻrtasida ularning qoʻshilishi natijasida qin boʻshligʻi yoriqsimon shaklga ega boʻladi.

## Anatomiya va fiziologiya
Ayol qinining oʻrtacha uzunligi 7 sm dan 12 sm gacha. Ayol tik turganida qin bir oz yuqoriga egiladi..

Qin devorlarining qalinligi 3–4&nbsp;mm va uchta qatlamdan iborat:

* Qinning **ichki** yoki shilliq qavati. U qatlamli yassi epiteliy bilan qoplangan boʻlib, qinda koʻp sonli koʻndalang burmalarni hosil qiladi. Ushbu burmalar zaruriyat boʻlganda, qinning hajmini oʻzgartirishga imkon beradi. Burmalar bola tugʻish davrida aniq namoyon boʻladi.
* Qinning **oʻrta** yoki silliq mushak qatlami. Oʻrta mushakli qavat boʻylama va koʻndalang yoʻnalishga ega mushak tutamlaridan iborat. Qinning yuqori qismida mushakli qavat bachadon mushakli qavatiga oʻtib ketsa, pastki qismida mushakli qavati nisbatan kuchli rivojlangan boʻlib, oraliq mushaklari bilan qoʻshilib ketadi. Qinning pastki uchini va siydik chiqarish nayini oʻragan koʻndalang-targʻil mushak tolalari oʻziga xos qisqichni hosil qiladi.
* Qinning **tashqi** yoki adventsial qatlami. Mushak va elastik tolalali elementlari boʻlgan biriktiruvchi to'qimadan iborat.

## Vazifasi

### Kopulyativ funktsiya
Qin urug'lantirish jarayonida ishtirok etadi. Erkaklarda jinsiy aloqa (kopulyatsiya) paytida chiqarilgan urugʻlik suyuqligi qinga kiradi, u yerdan sperma bachadon boʻshligʻi va naychaga kiradi. Spermatozoidlar, asosan, bachadon boʻyni yoʻlidagi shilliq qavati yoʻnaltirilgan bachadon boʻyning orqa (chuqurroq) qin boʻshligʻida toʻplanadi. Bachadon boʻyni shilliq qavat sekretsiyasi fazoviy aloqalar va fizika-kimyoviy xususiyatlar (past yopishqoqlik, ishqoriy reaktsiya va boshqalar) natijada spermatozoidlarning yuqori jinsiy yoʻllarga kirib borishi va urugʻlanish jarayoniida ishtirok etishiga yordam beradi.

### Tugʻriq funktsiya
Qin tugʻish jarayonida ishtirok etadi: bachadon boʻyni bilan birgalikda homila va platsenta oʻtadigan tugʻilish yoʻlini hosil qiladi. Xomilaning toʻsiqsiz oʻtishi mumkin, chunki homiladorlik paytida vaginal toʻqimalarda fiziologik oʻzgarishlar sodir boʻladi (mushak tolalari, biriktiruvchi toʻqimalar, qon tomirlarining gipertrofiyasi va giperplaziyasi, toʻqimalarning seroz emdirilishi va boʻshashishi), buning natijasida uning devorlari elastik va choʻziluvchan boʻladi.

## Adabiyot

## Havolalar

## Manbalar
Mendizorrotza stadioni

**Mendizorrotza** yoki **Mendizorroza** — Ispaniyaning Vitoria-Gasteiz shahrida joylashgan futbol maydoni. Undan Deportivo Alavés jamoasi uy maydoni sifatida foydalanadi.

## Tarixi
1924-yil 27-aprelda ochilgan ushbu stadion Ispaniya professional futbol ligasidagi El Molinón va Mestalya stadionlaridan keyingi uchinchi eng qadimiy futbol maydonlaridan biri sanaladi.

Mendizorroza shu kungacha bir necha marta taʼmirlangan. Ulardan eng asosiysi 1999-yilgi tomoshabinlar sigʻimini hozirgi 19,840 ga oshirish maqsadida burchaklarga qoʻshimcha tribunalar qoʻshilgandagi taʼmiri hisoblanadi.

2016-yilda klub prezidenti Josean Querejeta stadionni modernizatsiya qilish va keygaytirishni, maydon sigʻimini 28,000 ga yetkazishni eʼlon qilgan. Ispaniyadagi COVID-19 pandemiyasi sababli 2020-yilning iyun oyida klub loyihaning kamida 1 yilga kechiktirilganligini tasdiqlagan.

## Galereya

Fayl:Vitoria_-_Estadio_de_Mendizorroza_02.JPG|alt=Exterior of the main stand|Asosiy kirish qismining koʻrinishi
Fayl:Vitoria_-_Mendizorrotza_01.jpg|alt=Exterior of the stadium|Stadionning tashqi koʻrinishi
Fayl:Mendizorrotza_diciembre_2021.jpg|alt=Interior in 2021|2021-yildagi ichki koʻrinishi
Fayl:Alavés2-2Lega2018.jpg|alt=The stadium in 2017|Stadion 2017-yilda
Fayl:Iraultza_2016-17.jpg|alt=Interior of the stadium|Stadionning ichki qismi


## Manbalar
Avstraliya milliy futzal terma jamoasi

**Futsalroos** laqabli **futzal boʻyicha Avstraliya terma jamoasi** erkaklar oʻrtasidagi xalqaro futzalda Avstraliya sharafini himoya qiladi. Jamoa 2006-yilda Okeaniya Futbol Konfederatsiyasini (OFC) tark etganidan beri hozirda Osiyo Futbol Konfederatsiyasi (AFC) va mintaqaviy ASEAN Futbol Federatsiyasi (AFF) aʼzosi boʻlgan Avstraliyadagi futbol boʻyicha boshqaruv organi tomonidan nazorat qilinadi. Jamoaning rasmiy taxallusi *Futsalroos*.

Avstraliya besh karra OFC chempioni. Jamoa FIFA Futzal Jahon chempionati turnirlarida 7 marta Avstraliya nomini himoya qilgan, ammo hech qachon musobaqaning guruh bosqichidan oʻta olmagan. 2016-yilgi FIFA futzal boyicha jahon chempionatidan soʻng, Avstraliya futbol ittifoqi Avstraliya futzaliga sarmoya kiritish va futzalni rivojlantirishni davom ettirmaslikka qaror qildi. F-liga 2017-yilda tarqatib yuborilgan va futzal bo*ʻ*yicha Avstraliya milliy terma jamoasi avvalgidan zaiflashib bormoqda.

## Tarix
 

## Murabbiylar shtabi

## Oʻyinchilar
*Milliy terma jamoa uchun paydo boʻlgan barcha oʻtmishdagi va hozirgi futbolchilar uchun Avstraliya milliy futzal jamoasi oʻyinchilariga qarang.*

### Hozirgi tarkib
Futzal boʻyicha 2024-yilgi Osiyo kubogi uchun qaydnomaga quyidagi 14 nafar futbolchi kiritildi.

|}

## Natijalar va tuzilmalar

### 2019

### 2022

### 2023 yil

### 2024 yil

## Musoboqalardagi natijalari

### FIFA Futzal Jahon chempionati

### Futzal boʻyicha Oʻzbekiston chempionati

^2006-yildan soʻng Avstraliya endi OFCning bir qismi emas. Ular mehmon xalq sifatida musoboqada ishtirok etgan.

### AFC Futzal Osiyo Kubogi

### Futzal boʻyicha AFF chempionati

## Yutuqlar

* **Futzal boʻyicha AFF chempionati**

: *Ikkinchi oʻrin (4):* 2007, 2013, 2014, 2015

* **Futzal boʻyicha Oʻzbekiston chempionati**

: **Chempionlar (5):** 1992, 1996, 1999, 2004, 2013

## Boshqa federatsiyalar
FFA tomonidan boshqariladigan futzalga qoʻshimcha ravishda, Avstraliya futzal federatsiyasi (FAF) deb nomlanuvchi tashkilot oʻzini xalqaro tashkilot, Asociación Mundial de Futsal (AMF) aʼzoligi ostida Avstraliyadagi futzalning boshqaruv organi deb biladi.

### Futzal boʻyicha AMF Jahon chempionati

## Yana qarang

* Avstraliyada futbol
* Avstraliya milliy futbol terma jamoasi

## Manbalar

## Havolalar

* Futsalroos rasmiy sayti
* http://www.ozfootball.net/ark/Futsalroos/Futsalroos.shtml OzFutbolning Futzalroos boʻlimi.
* FFAA milliy jamoasi va UEFS assotsiatsiyalangan aʼzosi. Xalqaro sayohatlar haqida maʼlumot
* Futzal4 barcha Avstraliya
* Stiven Knight bilan suhbat
* Fotosuratlar
Xixvi

**Xixvi** (/ kʰɪˈxvi /; gruzincha ხიხვი) — Sharqiy Gruziyada, xususan Kaxeti mintaqasida yetishtiriladigan uzum navi.

## Kelib chiqishi
Uzumning kelib chiqishi va uning nomining ayni qayerdan paydo boʻlganligi noaniqligicha qolmoqda. Xixvi uzumlari asosan viloyatning sharqiy-janubiy mintaqalarida, Alazani daryosining oʻng qirgʻogʻi yaqinida oʻstiriladi. Shuningdek, Kartlida ham mazkur uzum navi yetishtiriladi.

## Uzumchilik
Uzumlar yumaloq koʻrinishda boʻlgan katta, uch boʻlakli barglari bilan ajralib turadi. Oʻrtacha kattalikdagi shodasi konussimon, qanotsimon, koʻrinishga ega boʻladi. Uzum donalarining oʻzi esa oʻrtacha uzunlikda, yashil-sariq tusli, poʻsti yupqa boʻladi. Xixvi uzumining kurtaklari odatda aprel oyining birinchi yarmida unib chiqa boshlaydi va sentyabr oyida yetiladi.

## Vino tayyorlash uslubi
**Xixvi** Yevropa va anʼanaviy gruzin Kvevri metodologiyasida stol va shirin sharob ishlab chiqarish uchun yetishtiriladi. Uzum oʻzining yuqori shakar konsentratsiyasi bilan mashhur. Undan yorqin yashil va quyuq rangga ega boʻlgan yaxshi muvozanatlashgan, nozik taʼmli sharob ishlab chiqariladi.

**Xixvi** oʻzining yuqori sifati sababli ham maqtovga sazovor boʻlib, boshqa vino tayyorlanadigan uzum navlari bilan ularning yumshoqligi va xushboʻyligini yaxshilash uchun qoʻshimcha sifatida birgalikda foydalanilishi mumkin. Bundan tashqari, u oʻzining quyuq sariq rangi, garmonik taʼmi bilan mashhur Kardanaxi mikro zonasida yaxshi sifatli shirin sharob ishlab chiqarish uchun foydalaniladi.

**Xixvi** vinosi oʻrtacha alkogol darajasi va yumshoq kislotaliligi bilan ajralib turadi. Bu uni bitta navli sharob sifatida mustaqil ishlab chiqarish uchun yoki aralashmaning yuqori konsentratsiyasini oshirish uchun qoʻshimcha sifatida qoʻllanilishiga mos keladi. Potentsialiga qaramay, Xixvi uzumlari va undan tayyorlangan sharob hali ham u qadar koʻp oʻrganilmagan va boshqa sharob turlari singari qadrlanmaydi.

## Manbalar
Borjgali

**Borjgali** (; shuningdek, **Borjgala** yoki **Borjgalo**; Laz tilidagi **Borçgali**) — Gruziyada Quyosh va abadiyat ramzi. Borjgali koʻpincha hayot daraxti ustidagi yettita aylanib turuvchi qanotchalar bilan ifodalanadi. Ular turli shakllar va oʻzgarishlarni yaratish uchun qoʻllanilinishi mumkin. Mazkur belgi Gruziya madaniyatining asosiy ramzi sifatida ham eʼtirof etiladi.

## Etimologiyasi
*Borjgali* atamasi Megrelian tilidan olingan boʻlib,  (*barchxali*) soʻzidan kelib chiqqan, deb hisoblaniladi. Mazkur jumla soʻzma-soʻz tarjima qilinganda „kuchli porlash“ degan maʼnoni anglatadi. Boshqa baʼzi olimlar esa bu belgining turli xil kelib chiqishi haqidagi versiyalar mavjudligiga ishonishadi. Qadimgi Megrelian tilida *borj* „vaqt“, *gal* esa „oʻtish“ yoki „oqim“ degan maʼnoni anglatadi. Shunday qilib, butun ibora „vaqt oqimi“ degan maʼno hosil qiladi.

## Foydalanilishi
Nasroniylargacha boʻlgan davrda mazkur belgi Gʻarbiy (Kolxida va Sharqiy Gruziyada (Gruziya meʼmorchiligidagi *Dedabodzi*, „ona-ustun“)) muqaddas ramz sifatida Kura-Araxes madaniyatida, Darbaziyning bir qismi oʻlaroq keng qoʻllangan. Oʻrta asrlarda esa bu belgi xristian ramziyligining bir qismiga aylanib ketgan.

Hozirgi vaqtda mazkur belgi Gruziya identifikatorlari va pasportlarida, shuningdek, valyutalarda va Gruziya regbi ittifoqi tomonidan keng qoʻllanadi. Gruziya regbi jamoasi oʻyinchilari  (*borjgalosnebi*) deb ataladi, bu „Borjgali (belgisi)ni olib yuradigan erkaklar“ degan maʼnoni anglatadi. Bundan tashqari, 1990-yillarning oxiri va 2000-yillarning boshlarida Gruziya dengiz floti bayrogʻida ham shu belgidan foydalanilgan. Gruziya millatchilari koʻpincha milliy gʻururni namoyish etish uchun ushbu ramzdan foydalanadilar&#x5B; ** &#x5D;.

## Galereya

Fayl:Simon_Janashia_Museum_of_Georgia_101.jpg|alt=Colchian representation of the Borjgali|Borjgalining Kolxida podsholigidagi timsoli
Fayl:Borjgali_and_Star_of_David_in_Oshki.jpg|alt=Borjgali on the Cathedral of Oshki|Oshkisoboridagi Borjgali belgisi
Fayl:1-50_Tetri_back.png|alt=Borjgali on a Georgian coin|Gruziya tangasida Borjgali belgisi
Fayl:Ge-money-lari-100.jpg|alt=Borjgali on 100 Georgian lari|Borjgali 100 gruzin larisida
Fayl:Tedo_Zibzibadze_2011.jpg|alt=Georgian rugby player with Borjgali on his shorts and shirt|Borjgali belgisiga ega gruzin regbichisi
Fayl:Georgian_Airways_Tbilisi_International_Airport.jpg|alt=Borjgali on Georgian Airways|Gruziya havo yoʻllaridagi Borjgali ramzi
Fayl:სამშობლო.jpg|alt=Borjgali in Fereydunshahr| Fereydunshahrdagi Borjgali
Fayl:Naval ensign of Georgia (1997–2004).svg|alt=Borgali on the former Georgian naval ensign, used during the late 1990s and early 2000s|1990-yillarning oxiri va 2000-yillarning boshlarida Gruziya dengiz floti bayrogʻidagi Borjgali belgisi


## Yana qarang

* Laz xalqi
* Arevaxach
* Hilarri
* Lauburu
* Triskelion
* Svastika
* 20-asr boshlarida svastikaning gʻarbda qoʻllanishi
## Manbalar

## Adabiyotlar

* Belgilar lugʻatihttp://symboldictionary.net/?p=984 
* Gruziyaning tarixiy lugʻati, Aleksandr Mikaberidze
* T. Uilson „Svastika, eng qadimgi maʼlum ramz va uning koʻchishi“ Vosh. 1990-yil
* Transkavkaz banknotlari, Arutiun Airapetian, 52-bet
Gulliver effekti

**Gulliver effekti** – bu katta elementga koʻplab kichik elementlar taʼsirini ifodalash uchun ishlatiladi https://new_words.en-academic.com/172/Gulliver_effect. Makroiqtisodiyotda dengizga chiqish imkoniyati cheklangan qoloq davlatlarga qoʻshni boʻlgan qudratli davlatning taʼsirini ifodalashda qoʻllanadi https://www.researchgate.net/publication/346053113_Gulliver_Effect_in_Macroeconomic_Policies_of_Landlocked_Developing_Countries_A_Comparative_Study. Ayrim manbalarda https://www.beverleystone.co.uk/do-you-suffer-from-the-gulliver-effect/ koʻrinmas, mayda xavflardan qoʻrqib, oʻz istaklarimizni amalga oshira olmasligimizni, atrofdagilarning xohish-irodasiga koʻra ish tutishimizni bildiradi. Shuningdek, katta toʻplamdagi kichik xatolar kichik toʻplam guruhlariga salmoqli taʼsir etishini anglatadi https://files.eric.ed.gov/fulltext/ED504912.pdf. Ibora sifatida notanish muhitda odam oʻzini kichik, ahamiyatsiz sezishini yoki haddan tashqari eʼtibor markazida boʻlishini ham ifodalaydi. Molekulyar kimyoda bir modda molekulasini hosil qilishda ishtirok etgan mayda zarralar birgalikda yaxlit moddani hosil qiladi. Bu atama Jonatan Sviftning „Gulliverning sayohatlari“ romanidan ilhomlangan boʻlib, unda bosh qahramon turli mamlakatlarga sayohati davomida hajmi oʻzgarishini boshdan kechiradi https://en.wikipedia.org/wiki/Gulliver%27s_Travels.

## Manbalar

## Havolalar
# https://new_words.en-academic.com/172/Gulliver_effect
# https://www.researchgate.net/publication/346053113_Gulliver_Effect_in_Macroeconomic_Policies_of_Landlocked_Developing_Countries_A_Comparative_Study
# https://www.beverleystone.co.uk/do-you-suffer-from-the-gulliver-effect/
# https://files.eric.ed.gov/fulltext/ED504912.pdf
# https://en.wikipedia.org/wiki/Gulliver%27s_Travels
Tetri Giorgi

**Tetri Giorgi** (, „Oq George“) —Gruziyadagi xristian Saint-Georgening mahalliy nomlaridan biri, u mamlakatning shimoli-sharqiy togʻli tumanlarida istiqomat qilgan.

Tetri Giorgi tasviri 1918–1921 va 1991–2004-yillarda Gruziya gerbining bir qismi sifatida milliy ramz sifatida ishlatilgan. Tetri Giorgi nomi, shuningdek, bir nechta siyosiy va nosiyosiy tashkilotlar tomonidan, xususan, Yevropadagi anti-sovet gruzin emigratsiya guruhi va 1990-yillarda harbiylashtirilgan birlik tomonidan ham qabul qilingan.

## Tarixi
Saint George Gruziyada antik davrdan beri hurmatga sazovor shaxslardan biri boʻlgan. Gruziya nomining kelib chiqishi haqidagi soxta etimologiya tarixi boʻyicha, avliyoning nomidan *Gruziya* eksonimi sifatida 11-12-asrlarda foydalanilgan boʻlishi mumkin.

*Tetri Giorgi* nomi Kaxeti mintaqasi bilan ham bogʻliq. Bu joy nasroniy avliyosini mahalliy oy xudosiga sigʻinish bilan birlashtirgan sinkretistik deb ham hisoblaniladi.

Xristian avliyosining bayramidan ajratilgan Tetri Giorgi (*tetrigiorgoba*) bayrami har yili 14-avgustda nishonlangan. Oʻsha vaqtda sharqiy Gruziya provinsiyalaridan koʻplab ziyoratchilar avliyoning bosh ziyoratgohi — 14-asrda qurilgan cherkovda boʻlib oʻtadigan tungi ziyofatlarda qatnashishgan. Mazkur cherkov hozirgi Axmeta munitsipalitetidagi Kaxeti shahrining Atsquri qishlogʻida joylashgan.

## Geraldikada
1918-yil may oyida Rossiya imperiyasidan mustaqil boʻlgan Gruziya Demokratik Respublikasi oʻz gerbining markaziy qismida Tetri Giorgining otliq tasvirini joylashtirgan. Gruziyaning sotsial-demokratik hukumati uning nasroniy ramziyligini maʼqul koʻrmagani uchun, tasvir dunyoviy koʻrinish kasb etgan, deb eslaydi zamonaviy Gruziya hukumatining tanqidchisi Revaz Gabashvili. Ushbu dizaynda Tetri Giorgi „Yetti samoviy“ (yetti klassik sayyora) tasviri ostida qurolli otliq sifatida koʻrsatilgan.

Ushbu gerb 1921-yilda Sovet Ittifoqi Gruziyani qoʻlga kiritilgunga qadar amalda boʻlgan. Postsovet respubliklari qatori Gruziya ham mustaqillikka erishganidan soʻng 1991-2004-yillar oraligʻida yana shu gerbdan foydalanilgan.

## Yana qarang

* Tetri Giorgi (tashkilot)
* Armazi (xudo)
* Kopala

## Manbalar
Shut In (2016)

***Shut in*** () — 2016-yilda suratga olingan, psixologik dahshatli triller film. Filmga Farren Blackburn rejissyorlik qilgan, ssenariy muallifi esa Christina Hodson. Filmda bosh rollarni Naomi Watts, Oliver Platt, Charlie Heaton, JacobTremblay, Devid Cubbit va Clémentine Poidatz ijro etgan.

Film EuropaCorp tomonidan ilk marotaba AQShda 2016-yil 11-noyabrda, Fransiyada esa 2016-yil 30-noyabrda namoyish etilgan. Shut in tanqidchilar tomonidan asosan salbiy baholangan. Film butun dunyo boʻylab 13,1 million dollarlik daromad yigʻgan.

## Rollarda

## Suratga olish jarayonlari
2014-yilning 5-noyabrida EuropaCorp tomonidan Farren Blackburn Christina Hodsonning 2012-yilgi „Qora roʻyxat“ ssenariysi asosida yaratilgan *"Shut In"* psixologik trilleriga rejissyorlik qilishga tayinlagani eʼlon qilingan. EuropaCorp Lava Bear Films bilan hamkorlikda filmni suratga olib, uni moliyalashtirgan va oz fursatlar ichida film butun dunyo boʻylab tarqalgan. Bosh rolni Naomi Watts ijro etishi rejalashtirilgan. 2015-yilning 18-martida filmning aktyorlar tarkibiga Oliver Platt, Charlie Heaton, David Cubitt, Jacob Tremblay va Clementine Poidatzlar ham qoʻshilgan.

## Namoyish etilishi
2015-yilning mart oyida EuropaCorp filmni 2016-yil 19-fevralida namoyish etilishini eʼlon qilgan. 2015-yil 15-dekabrda premyera sanasi 2016-yil 17-iyunga koʻchirilgan. 2016-yil fevral oyida namoyish sanasi yana 2016-yil 9-sentyabrga qadar choʻzildi. 2016-yil may oyida filmni premyera sanasi 2016-yil 11-noyabrga surilgan va shu kuni ommaga namoyish etilgan.

## Qabul qilinishi

### Teatr kassalarida
*Shut In* AQSh va Kanadada 6,9 million dollar, boshqa mamlakatlarda 6,2 million dollar toʻpladi, butun dunyo boʻylab jami 13,1 million dollar ishlab topgan. Film Ishlab chiqarish byudjeti 10 million dollarga teng. *Shut In* *[[Arrival]]* va *[[Almost Rojdestvo]]* filmlari bilan bir vaqtda namoyish etilgan. Filmning birinchi namoyishi dam olish kuni 2058 ta teatrda 6 million dollarga yaqin daromad keltirishi kutilgan edi, ammo kassada yettinchi o'tinni egallab 3,7 million dollar ishlab topgan.
### Tanqidiy fikrlar
Rotten Tomatoes saytida, film 45 ta fikrga asoslangan holda 4% ijobiy reytingiga ega boʻlib, oʻrtacha reyting 2,92/10 natijani koʻrsatdi. Metacritic saytida film 14 ta tanqidchiga asoslangan holda 100 balldan oʻrtacha 25 ball olgan. CinemaScore tomonidan oʻtkazilgan soʻrovnomada tomoshabinlar filmga A+ dan F gacha boʻlgan shkala boʻyicha oʻrtacha „C“ bahosini berishgan. 

### Mukofotlar
Watts „Eng yomon aktrisa“ nominatsiyasida "Oltin malina" mukofotiga sazovor boʻldi.

## Manbalar

## Havolalar

* 
*